
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S KA 

Z A K LJ U Č A K 

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom  SLAD GRUPA d.o.o. za proizvodnju i usluge, Zadar, Široka ulica 9/A, OIB: 74957794958, 27. lipnja 2018.,

z a k lj u č i o j e 

	Nalaže se Financijskoj agenciji da oslobodi sredstva u iznosu od 5.000,00 kuna koja je zaplijenila sa računa dužnika SLAD GRUPA d.o.o. za proizvodnju i usluge, Zadar, Široka ulica 9/A, OIB: 74957794958.

Obrazloženje 

Rješenjem ovog suda broj St-50/2018-9 od 23. travnja 2018. obustavljen je stečajni postupka nad uvodno označenim stečajnim dužnikom sukladno odredbi čl. 128. st. 9. Stečajnog zakona (Narodne novine broj 71/2015 i 104/2017). 
Podneskom od 25. travnja 2018. Financijska agencija obavijestila je sud da su na ime predujma za namirenje troškova stečajnog postupka zaplijenjena novčana sredstva za predmetnog dužnika u iznosu od 5.000,00 kuna, međutim da u zaprimljenom rješenju o obustavi stečajnog postupka nad dužnikom nije navedeno kako se ima postupiti sa zaplijenim sredstvima. 
Odredbom čl. 112. st. 7. Stečajnog zakona propisano je, da ako sud odbaci ili odbije  prijedlog za otvaranje stečajnog postupka, rješenjem o odbacivanju odnosno odbijanju naložit će Financijskoj agenciji da oslobodi zaplijenjena sredstva na temelju st. 1. predmetnog članka Stečajnog zakona. 
Obzirom da je rješenje ovog suda St-50/2018-9 od 23. travnja 2018. postalo pravomoćno 10. svibnja 2018. to je odlučeno kao u izreci ovog zaključka. 

U Zadru 27. lipnja 2018. 


Za točnost otpravka – ovlaštena službenica						        Sutkinja
Vedrana Knežević 								     Ana Markač, v.r.



UPUTA O PRAVNOM LIJEKU:  
Protiv ovog zaključka nije dopuštena žalba. 
